CELEX: 32019R0828
Language: lv
Date: 2019-03-14 00:00:00
Title: Komisijas Deleģētā regula (ES) 2019/828 (2019. gada 14. marts), ar ko attiecībā uz prasībām, kuras izvirza D vitamīna saturam maisījumos zīdaiņiem un erukskābes saturam maisījumos zīdaiņiem un papildu ēdināšanas maisījumos zīdaiņiem, groza Deleģēto regulu (ES) 2016/127 (Dokuments attiecas uz EEZ.)

23.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 137/12
               
            
         KOMISIJAS DELEĢĒTĀ REGULA (ES) 2019/828
         (2019. gada 14. marts),
         ar ko attiecībā uz prasībām, kuras izvirza D vitamīna saturam maisījumos zīdaiņiem un erukskābes saturam maisījumos zīdaiņiem un papildu ēdināšanas maisījumos zīdaiņiem, groza Deleģēto regulu (ES) 2016/127
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 12. jūnija Regulu (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (1), un jo īpaši tās 11. panta 2. punktu.
         tā kā:
         
                     (1)
                  
                  
                     ar Komisijas Deleģēto regulu (ES) 2016/127 (2) cita starpā nosaka sastāva un marķēšanas prasības maisījumiem zīdaiņiem un papildu ēdināšanas maisījumiem zīdaiņiem.
                  
               
                     (2)
                  
                  
                     Deleģētajā regulā (ES) 2016/127 ir īpaši noteikts, ka maisījumos zīdaiņiem D vitamīna saturam jābūt robežās 2–3 μg/100 kcal.
                  
               
                     (3)
                  
                  
                     Ir izskanējušas bažas, ka lielā daudzumā patērējot maisījumu, kas satur 3 μg/100 kcal D vitamīna, apvienojumā ar D vitamīna papildu uzņemšanu no citiem avotiem, dažiem zīdaiņiem varētu rasties drošības risks patērētā D vitamīnu daudzuma dēļ. Lai nodrošinātu visaugstāko zīdaiņu aizsardzības līmeni, Komisija lūdza Eiropas Pārtikas nekaitīguma iestādi (“Iestāde”) novērtēt 3 μg/100 kcal D vitamīnu saturošu maisījumu lietošanas drošību zīdaiņiem.
                  
               
                     (4)
                  
                  
                     2018. gada 28. jūnija zinātniskajā atzinumā par D vitamīna diennakts devas zīdaiņiem līmeņa atjaunināšanu (3) Iestāde secināja, ka, izmantojot maisījumus zīdaiņiem, kuros D vitamīna saturs ir 3 μg/100 kcal, daži zīdaiņi vecumā līdz četriem mēnešiem tikai no maisījumiem vien uzņemtu D vitamīna daudzumu, kas pārsniedz augstāko pieļaujamo diennakts devu.
                  
               
                     (5)
                  
                  
                     Minētajā atzinumā arī secināts, ka, maisījumos zīdaiņiem izmantojot maksimāli 2,5 μg/100 kcal D vitamīna, tikai no maisījumiem vien D vitamīna deva nepārsniegs augstāko pieļaujamo diennakts devu. Pamatojoties uz minēto atzinumu, ar Regulas (ES) Nr. 609/2013 6. pantu un 9. panta 1.–4. punktu atļautais maksimālais D vitamīna saturs, ko attiecībā uz maisījumiem zīdaiņiem nosaka saskaņā ar Deleģēto regulu (ES) 2016/127, būtu jāsamazina līdz 2,5 μg/100 kcal.
                  
               
                     (6)
                  
                  
                     Ar Deleģēto regulu (ES) 2016/127 ir noteikti maksimālie erukskābes līmeņi maisījumos zīdaiņiem un papildu ēdināšanas maisījumos zīdaiņiem.
                  
               
                     (7)
                  
                  
                     Iestāde ir pieņēmusi zinātnisku atzinumu par erukskābi barībā un pārtikā (4). Minētajā atzinumā secināts, ka 95. procentīles uzturekspozīcija visaugstākā bija zīdaiņiem un citiem bērniem, un ka tas varētu norādīt uz risku jauniem indivīdiem, kuri ir eksponēti augstiem erukskābes līmeņiem.
                  
               
                     (8)
                  
                  
                     Ņemot vērā atzinumā paustos secinājumus, ir lietderīgi samazināt maksimālo erukskābes līmeni maisījumos zīdaiņiem un papildu ēdināšanas maisījumos zīdaiņiem.
                  
               
                     (9)
                  
                  
                     Tāpēc Deleģētās regulas (ES) 2016/127 I un II pielikums būtu attiecīgi jāgroza,
                  
               IR PIEŅĒMUSI ŠO REGULU:
         
            1. pants
            Deleģētās regulas (ES) 2016/127 I un II pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 14. martā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 181, 29.6.2013., 35. lpp.
         
         
            (2)  Komisijas 2015. gada 25. septembra Deleģētā regula (ES) 2016/127, ar ko attiecībā uz īpašām sastāva un informācijas prasībām, kuras piemēro maisījumiem zīdaiņiem un papildu ēdināšanas maisījumiem zīdaiņiem, un attiecībā uz informācijas prasībām saistībā ar zīdaiņu un mazu bērnu ēdināšanu papildina Eiropas Parlamenta un Padomes Regulu (ES) Nr. 609/2013 (OV L 25, 2.2.2016., 1. lpp.).
         
            (3)  EFSA Journal 2018; 16(8):5365, 118 lpp.
         
            (4)  EFSA Journal 2016; 14(11):4593, 173 lpp.
      
      
         
            PIELIKUMS
            Deleģētās regulas (ES) 2016/127 I un II pielikumu groza šādi:
            
                        1)
                     
                     
                        I pielikumu groza šādi:
                        
                                    a)
                                 
                                 
                                    ierakstu 11. punktā par D vitamīnu aizstāj ar šādu:
                                    
                                                 
                                             
                                             
                                                100 kJ
                                             
                                             
                                                100 kcal
                                             
                                          
                                                Minimums
                                             
                                             
                                                Maksimums
                                             
                                             
                                                Minimums
                                             
                                             
                                                Maksimums
                                             
                                          
                                                “D vitamīns (μg)
                                             
                                             
                                                0,48
                                             
                                             
                                                0,6
                                             
                                             
                                                2
                                             
                                             
                                                2,5”
                                             
                                          
                              
                                    b)
                                 
                                 
                                    5.3. punktu aizstāj ar šādu:
                                    
                                                “5.3.
                                             
                                             
                                                Erukskābes saturs nedrīkst pārsniegt 0,4 % no kopējā tauku satura.”;
                                             
                                          
                              
                  
                        2)
                     
                     
                        II pielikuma 4.3. punktu aizstāj ar šādu:
                        
                                    “4.3.
                                 
                                 
                                    Erukskābes saturs nedrīkst pārsniegt 0,4 % no kopējā tauku satura.”